ขวัญใจ เอมใจ
นางสาวขวัญใจ เอมใจ เป็นนักเขียนนวนิยาย ใช้นามปากกาว่า ดวงตะวัน และนามปากกาอื่นได้แก่ ดาราราย และ ดาวกระจาย มีผลงานสร้างชื่อเช่น ภูแสนดาว แก้วรัดเกล้า พระจันทร์แสนกล ซึ่งนำไปสร้างเป็นละครโทรทัศน์
ขวัญใจ เอมใจ เกิดเมื่อ 21 สิงหาคม 2509 เป็นบุตรคนสุดท้องในจำนวน 4 คน ของนายอนันต์ และ นางสมปอง เอมใจ เป็นชาวกรุงเทพฯโดยกำเนิด
เธอเป็นศิษย์เก่าโรงเรียนศรีอุลัยในชั้นประถมศึกษา และโรงเรียนสุวรรณารามวิทยาคมในชั้นมัธยมศึกษา สำเร็จการศึกษาระดับปริญญาตรีจากคณะรัฐศาสตร์ มหาวิทยาลัยธรรมศาสตร์ เมื่อ พ.ศ. 2532
นับแต่จบการศึกษา ขวัญใจยึดอาชีพนักเขียนมาโดยตลอด โดยเริ่มจากเป็นนักเขียนสารคดีประจำกองบรรณาธิการนิตยสารสารคดี ต่อมาได้ลาออกจากงานนิตยสารเพื่อเป็นนักเขียนอิสระ เลือกที่จะเขียนงานประเภทนวนิยายเป็นหลัก โดยใช้นามปากกาดวงตะวัน
เธอมีผลงานนวนิยายต่อเนื่องมาทุกปีนับตั้งแต่ลาออกจากงานประจำ นวนิยายของเธอมีทั้งที่ลงพิมพ์เป็นตอนๆในนิตยสารอย่างสกุลไทย ขวัญเรือน หญิงไทย กับทั้งที่เขียนแล้วพิมพ์รวมเล่มเลย แนวเรื่องที่เขียนมีทั้งประเภทรักร่วมเพศ นวนิยายชีวิต นวนิยายแฟนตาซี
ปัจจุบัน ดวงตะวันเปิดสำนักพิมพ์เล็กๆของตนเองชื่อ สำนักพิมพ์ดวงตะวัน
ภูแสนดาว รางวัลชมเชยประเภทนวนิยาย จาก คณะกรรมการพัฒนาหนังสือแห่งชาติ ประจำปี 2544
ส้มสีม่วง รางวัลวรรณกรรมเยาวชนยอดเยี่ยมนายอินทร์อะวอร์ด ครั้งที่ 2 ประจำปี 2544
เด็กหญิงนางฟ้า รางวัลวรรณกรรมเยาวชนยอดเยี่ยมนายอินทร์อะวอร์ด ครั้งที่ 2 ประจำปี 2544 (และอีกรางวัลหนึ่งจากมูลนิธิหนังสือเพื่อเด็ก (ThaiBBY) ได้รับเลือกเป็นตัวแทนของประเทศไทยเข้าร่วมประกวดวรรณกรรมสำหรับเด็กและเยาวชนในหมู่สมาชิก International Board on Book for Young People ทั่วโลก
คนเล็กๆ รางวัลชมเชยประเภทสารคดี จาก คณะกรรมการพัฒนาหนังสือแห่งชาติ ประจำปี 2545
ดินสอสีในหิมพานต์ รางวัลรองชนะลิศ การประกวดต้นฉบับวรรณกรรมเยาวชนจินตนาการสร้างสรรค์ “รางวัลดวงดาว” ครั้งที่ 1 ประจำปี 2547 (ไม่มีผู้ได้รับรางวัลชนะเลิศ)
2543 ภูแสนดาว
2544 แก้วรัดเกล้า, แผ่นดินหัวใจ, กลางทะเลใจ, พระจันทร์แสนกล
2545 รุ้งจันทร์ตะวันดาว
2546 ไฟในวายุ, แก้วตาหวานใจ, รักแผลงฤทธิ์, คิดถึง
2547 แหวนดอกไม้, รักที่ริมทะเลเมฆ, คือรัก, ดอกไม้และสายลม
2548 เรือนดอกรัก, คำรัก, รักร้อยพันใจ
2549 กาลครั้งหนึ่งของหัวใจ, แสงเงารัก, หวานใจ, ปราสาททรายในสายฝน, เธอคือชีวิต, วันดีๆ
2550 ความรักเจ้าขา, ผีเสื้อลายตะวัน, เลื่อมพรายลายรัก, เพลงรักริมขอบฟ้า, บัลลังก์บุหลัน
2551 ณ ที่ดาวพราวพร่างรัก, มหัศจรรย์แห่งรัก, เอลันตรา
2552 ปีกปรารถนา, เมืองแมนสรวง, รักสราญใจ, รุ้งในลมหนาว
2553 สดับเสียงรัก, สายน้ำสิเนหา, รัตติกาลยาตรา, จดหมายจากแสงดาว
2554 ในสวนขวัญ, ดวงใจเจ้าเอ๋ย, แสงฉานในม่านเมฆ, แรขอบฟ้าอรุโณทัย เล่ม 1
2555 แรขอบฟ้าอรุโณทัย เล่ม 2, แสงรักจากสายฟ้า, พระจันทร์ลายดาว
2556 เพชรอสูร, บ้านตุ๊กตา, รอยรักราชันย์
2557 พิมานเพลิง, มรรคาแห่งรัก, รักบันดาลใจ, ทิพย์แห่งรัก
2558 ดวงใจพยัคฆ์, จะกอดเธอไว้ด้วยรัก, เสน่หาอันดามัน, เพชรพราวใจ
2559 ปราสาทรักนิรันดร์, เจ้าสาวลายพยัคฆ์, รักเอย, ระบำเมฆ, พายุบูรพา
2560 ปีกรักพญาเหยี่ยว, กุหลาบลายสิงห์, เชลยรักอินทรีร้าย, รักเลี่ยมทอง
2561 มังกรเริงจันทร์, รอยรักกลางตะวัน
1. เด็กหญิงนางฟ้า 2544 (วรรณกรรมเยาวชน ใช้นามปากกา ดาราราย)
2. ส้มสีม่วง 2544 (วรรณกรรมเยาวชน ใช้นามปากกา ดาวกระจาย)
3. คนเล็กๆ 2545 (รวมบทความสารคดี ใช้ชื่อผู้เขียน ขวัญใจ เอมใจ)
1. บทสัมภาษณ์, “จากนักข่าวสาวสารคดี มาสู่ นักเขียนนวนิยาย ก้อนขนมหวานในงานชีวิตของดวงตะวัน” "นิตยสารสกุลไทย" ฉบับที่ 2445 สิงหาคม 2544 หน้า 41- 43
2. บทสัมภาษณ์คอลัมน์แขกรับเชิญ, “นายอินทร์อะวอร์ด: ขวัญใจ เอมใจ” "นิตยสารแพรว" ฉบับที่ 531 ตุลาคม 2544 หน้า 200 - 202
3. บทสัมภาษณ์คอลัมน์บุคคลสนทนา, “ขวัญใจ เอมใจ ดวงตะวันดวงใหม่ของแวดวงวรรณกรรม” "นิตยสารหญิงไทย" ฉบับปักษ์หลัง เดือนตุลาคม 2544 หน้า 36 - 44
4. บทสัมภาษณ์, “ขวัญใจ เอมใจ” "นิตยสารขวัญเรือน" ฉบับปักษ์หลัง เดือนมกราคม 2545 หน้า 187 - 190
5. บทสัมภาษณ์, “ขวัญใจ เอมใจ ตามรอยความฝัน” "นิตยสารmadamefigaro" ฉบับเดือนสิงหาคม 2546 หน้า 68
6. บทสัมภาษณ์คอลัมน์ writer talk, “วรรณกรรมคือแสงสว่างของขวัญใจ เอมใจ” "หนังสือพิมพ์โพสต์ทูเดย์" ฉบับวันอาทิตย์ที่ 11 มกราคม 2547 หน้า C5
7. พรชัย จันทโสทก, คอลัมน์เบื้องหลังโต๊ะบรรณาธิการ, จุดประกายวรรณกรรม "หนังสือพิมพ์กรุงเทพธุรกิจ" ปีที่ 18 ฉบับที่ 5988 ประจำวันที่ 13 กุมภาพันธ์ 2548
8. Interview, “A way with words”, "Feature", 24 September 2001
9. Interview, “Star storyteller”, "The Nation", 22 August 2001